NaiveNeuron/SloPal huggingface dataset:
Kotleba, Marian, poslanec NR SR (2020-09-23):
Jožko, ty ako primátor mesta Rimavská Sobota proste hovoríš svoju dennodennú skúsenosť, keď sa snažíš, a ja som bol toho mnohokrát svedkom, riešiš tam aj doslova životné otázky jednotlivých obyvateľov, ktorí sú tak zúfalí z toho, že si nevedia nájsť prácu, a to sú dokonca už aj ľudia nielen bez vzdelania, ale aj ľudia so vzdelaním v tomto regióne, že takýto zákon je podľa mňa úplne nevyhnutný na to, aby tieto regióny, aj Rimavská Sobota, aj tie ďalšie, tie okresy najmenej rozvinuté, začali aspoň trošku znova žiť. Však za bývalého režimu fungovali úplne normálne, boli tam veľké fabriky, boli tam veľké podniky, ľudia mali prácu a mali tú prácu aj bez diaľnic. Lenže dnes, žiaľ, vďaka legislatíve Európskej únie a vďaka tomu, že stále máme v ústave, priamo v ústave, že nariadenia Európskej únie sú nadradené slovenským zákonom, vieš sám dobre, že subjekty verejnej správy musia kvôli úplne nevýhodnému zákonu o verejnom obstarávaní ponúkať, ponúkať tie zákazky aj zahraničným firmám a potom sa stáva to, že kým naše firmy, slovenskí zamestnanci prácu nemajú, tak rôzne dotované firmy zo zahraničia nám tú prácu berú. A namiesto toho, aby štát vládnymi investíciami alebo zakladaním štátnych podnikov dával ľuďom prácu, tak podporuje zahraničných investorov a jednoducho nerobí v tejto veci absolútne nič. Čiže minulá vláda zlyhala úplne, táto vláda to má teraz v rukách, má obrovskú možnosť. Bude mať aj veľký stimul cez tie nešťastné eurofondy, ale bude mať, má ústavnú väčšinu v parlamente a môže spraviť všetko pre to, aby sa nemusela vyhovárať po štyroch rokoch, že čo neurobili, ale aby sa mohla chváliť, že čo urobili. Tak som zvedavý.
Pollák, Peter, poslanec NR SR (2023-05-18):
Ďakujem pekne, pán predseda. Prosím o termínovanie bodu programu, tlač 1593, na dnes hneď po hodine otázok. Ďakujem.
Vaľová, Jana, poslankyňa NR SR (2020-03-20):
Ďakujem veľmi pekne. Viete, nedá mi, že začíname hneď na začiatku takýmito na Ľuboša Blahu osobnými urážkami, lebo ja Ľuboša Blaha osobne poznám a poznám ho dlhé roky. Je to môj kolega. Musím povedať... (Reakcie z pléna.) Nevykrikujte na mňa zozadu, prihláste sa, prosím vás pekne, pán kolega. Toto je vaša pracovná metóda, toto sú vaše pracovné metódy, ale to všetko ukáže čas. Ja chcem povedať, že Ľuboša Blahu osobne poznám. A Ľuboš Blaha bol jeden zdatný človek. V živote neurobil ekonomický lapsus... (Reakcie z pléna.) V živote. Je teda, ale chcela som povedať v európskom výbore. (Smiech v sále.) Pán kolega, môžte mi zapnúť čas? Lebo tam... (Zaznenie gongu.) Moment. (Potlesk.) Pán kolega, vykrikuje na mňa zozadu tento kolega. Poprosím si, tak neviem, kto to je vzadu, poprosím si čas. (Prerušenie vystúpenia predsedajúcim.)
Štefunko, Ivan, poslanec NR SR (2023-12-18):
Pozdravujem znovu. Ja sa priznám, že sa nezúčastním tejto oslavy pána Krúpu, a ja ho budem, naopak, kritizovať. Dúfam, že mi to dovolí. My sme spolužiaci, tak my si to vieme takto ako kebyže umožniť. Juraj spomenul, že ak budeme mať takýto zákon a špeciálne v týchto zbrojných záležitostiach, tak budeme na úrovni Nigeru a Burkina Faso. Ja pripomínam Jurajovi, že to sú krajiny a nie nadávky. A ešte by som pripomenul, že v minulosti, a ja už som taký starší, tak si to pamätám, raz povedal pán Mečiar, mnohí ešte sú tu, ktorí boli aj členovia HZDS, povedali, že, povedal Mečiar, že ak sa nám to podarí robiť tak, ako to my chceme, tak budeme ako Švajčiarsko a ak sa nám to nepodarí, tak budeme ako Rumunsko. A vtedy Milan Kňažko pripomenul znova pánovi Mečiarovi, že Rumunsko nie je nadávka, ale je to krajina. Takže pri... znova to hovorím. A oplatí sa si to pripomínať, lebo vtedy sa tomu Mečiarovi to Švajčiarsko nepodarilo ani Flašíkovi, ani mnohým iným a, naopak, nám sa, sa im podarilo to, že, HZDS a SMER-u a všetkým týmto pokračovateľom sa podarilo urobiť to, že vlastne nás Rumunsko v mnohých ukazovateľoch predbehlo. Či už v konkurencieschopnosti, alebo proste v legislatívy, legislatíve životného prostredia, alebo produktivite a tak ďalej. Takže veľmi by som ako keby sa neprirovnával ku krajinám, lebo aj Niger, aj Burkina Faso nás môžu raz predbehnúť. A, Juraj, nechcel by som, aby si, chudák, proste raz si trieskal o hlavu ten, to prirovnanie. Tak, prosím, buď dôsledný.
Kollár, Boris, predseda NR SR (2022-06-23):
S ďalšou faktickou vystúpi pán poslanec Kočiš, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 264 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 17, proti 78, zdržalo sa 34, 2 nehlasovali. Bod sme neschválili.
Gy. Bárdos, poslanec: (2009-06-26):
Pán Švidroň, možnože pre vás vysvetlenie pána ministra vnútra Kaliňáka je dostačujúce. Pre nás a pre mňa osobne nie. A myslím, že to vysvetlenie vy to vnímate ako politicky v poriadku, ale keď ešte raz vám poviem to a podčiarknem, že to, čo sa stalo na Hodžovom námestí, to sa nemôže stať v suverénnej Slovenskej republike a to hovoríme ako predstavitelia menšiny, ktorá tu žije, ale ako občania Slovenskej republiky, tak myslíme to smrteľne vážne. Žiaľ, vy to neberiete vážne, lebo vám sa jedná o niečo iné. Čo sa týka poznámky pána Senka, tak, pán kolega, keď dovolíš, tak ja prečítam dve vety zo správy výboru expertov o uplatňovaní charty na Slovensku. „Výbor expertov preto vyzval slovenské orgány, aby formálne zabezpečili, aby zariadenia sociálnej starostlivosti, ako sú nemocnice, domovy dôchodcov a ubytovne, mohli prijímať a poskytovať starostlivosť príslušným osobám v jazyku národnostnej menšiny, aj keď ovládajú slovenčinu, a aby prijali štruktúrovanú politiku zameranú na zabezpečenie tejto možnosti v praxi vo všetkých tých oblastiach, kde sú osoby hovoriace jazykom národnostnej menšiny prítomné v dostatočných počtoch na účel tohto záväzku.“ Ďakujem pekne.
P. Csáky, podpredseda vlády SR: (2003-11-06):
Takže upravený limit počtu zamestnancov v ústredných orgánoch k 30. novembru predstavuje nárast o 184 osôb. Do konca roka budú zvýšené limity počtu zamestnancov v zmysle rozhodnutia vlády Slovenskej republiky, ktorým sa rieši zabezpečenie administratívnych potrieb o 718 osôb. Zvýšením uvedeného limitu počtu zamestnancov nedôjde k narušeniu zníženia uvažovaného v rámci transformácie štátnej správy z dôvodu, že zníženie počtu zamestnancov na návrh štátneho rozpočtu na rok 2004 je vyššie ako nárast z titulu nariadenia vlády. Vláda Slovenskej republiky venuje osobitnú pozornosť miestam, na ktorých sa budú realizovať eurofondy. Takýchto miest, na ktoré sa vzťahuje najmä zlepšenie odmeňovania, je 898. Z toho počtu je v tejto chvíli 827 miest obsadených. Všetky neobsadené miesta, alebo na všetky neobsadené miesta sú vyhlásené výberové konania, ktoré sa priebežne realizujú. Ďakujem pekne, pán predseda.
Bugár, Béla, podpredseda NR SR (2017-06-21):
Áno, rozumiem tomu. Okrem jedného bodu a to je uznesenie, fakticky boli ste informovaní, že ako budeme vidieť, že stíhame, pán predseda Národnej rady bude zaraďovať potom tie správy, ale fakt máte pravdu, bol tam jeden bod, ktorý bol potom dodatočné zaradený, ale ten sme aj prerušili. Ešte nejaký procedurálny návrh? Nie. Ďakujem pekne aj za pochopenie. Takže pani poslankyňa Laššáková ako spravodajkyňa, máte slovo. (Hlasovanie o návrhu uznesenia k Správe generálneho prokurátora Slovenskej republiky o činnosti prokuratúry v roku 2016 a poznatkoch prokuratúry o stave zákonnosti v Slovenskej republike , tlač 556.)
Sulík, Richard, predseda NR SR (2011-03-23):
Prosím, hlasujte, teraz. (Hlasovanie.) Prítomných 147 poslancov, hlasovalo 146 za, 0 proti, 1 sa zdržal. Túto pripomienku sme schválili. Keď nie sú ďalšie pripomienky, pristúpime k tretiemu čítaniu. Otváram rozpravu v rámci tohto čítania. Do rozpravy sa nehlási nikto. Vyhlasujem rozpravu za skončenú. Budeme hlasovať o vrátenom zákone ako o celku.
Hrnčiar, Andrej, podpredseda NR SR (2017-12-06):
Pán poslanec Galko s reakciou.
Náhlik, Peter, poslanec NR SR (2017-09-05):
Ďakujem. Vážený pán predseda, vážený pán minister, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, otvorte, prosím, rozpravu.
Pellegrini, Peter, predseda NR SR (2015-06-24):
Ďakujem veľmi pekne. Na vaše vystúpenie jedna faktická poznámka. Končím možnosť prihlásiť sa s faktickými. Pán poslanec Zajac.
Viskupič, Marián, poslanec NR SR (2023-06-27):
Ďakujem pekne. Ja len veľmi rýchlo. Chcel som teda vystúpiť k štátnemu záverečnému účtu, ale myslím si, že fakt to nie je potrebné. Všetky zásadné veci, či už tie pozitívne, alebo aj tie negatívne zhrnul pán predseda Najvyššieho kontrolného úradu, takže viac-menej v podstate by som sa opakoval. A takto chcem len poďakovať pánovi predsedovi NKÚ takisto za, za jeho prácu, za celé tri roky počas tohto volebného obdobia a takisto aj za skutočne komplexnú, podrobnú, precíznu a fakt že postihujúcu realitu správu ku záverečnému účtu. Takže ďakujem pekne. A aby som nezabudol, samozrejme, ďakujem aj pánovi ministrovi a ministerstvu tiež za samotnú prípravu materiálu a vlastne za celú prácu. Ďakujem pekne.
P. Hrušovský, podpredseda NR SR: (2002-05-23):
P. Hajdúk, poslanec: Vážený pán predsedajúci, vážené panie poslankyne, vážení páni poslanci, vystúpiť na dnešnej schôdzi Národnej rady Slovenskej republiky k uvedenému návrhu skupiny poslancov ma určil Výbor Národnej rady Slovenskej republiky pre pôdohospodárstvo svojím uznesením č. 390 z 10. apríla 2002. V súlade s § 73 ods. 1 zákona o rokovacom poriadku podávam v prvom čítaní spravodajskú správu o predmetnom návrhu skupiny poslancov. Konštatujem, že uvedený návrh spĺňa z formálnoprávnej stránky všetky náležitosti, ktoré sú uvedené v § 67 a 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To značí, že návrh skupiny poslancov obsahuje paragrafové znenie a dôvodovú správu. Ďalej konštatujem, že zo znenia návrhu zákona je zrejmé, čo sa ním má dosiahnuť. Všeobecná časť dôvodovej správy obsahuje vyjadrenie súladu návrhu zákona s Ústavou Slovenskej republiky, súvislosti s inými zákonmi a medzinárodnými zmluvami, zhodnotenie súčasného stavu, dôvodov potreby novej právnej úpravy, hospodárskeho a finančného vplyvu na štátny rozpočet, finančného dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že práve Európska únia problematiku zákona nemá upravenú. Priestor na moju úvahu je takýto: Vychádzam z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh skupiny poslancov prerokovať v druhom čítaní. Súčasne odporúčam, v zmysle § 74 zákona ods. 1 o rokovacom poriadku a v súlade s rozhodnutím predsedu Národnej rady Slovenskej republiky č. 1613 zo 4. apríla 2002 prideliť návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 259/1993 Z. z. o Slovenskej lesníckej komore (tlač 1453), v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre vzdelanie, vedu, mládež a šport a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre pôdohospodárstvo, pričom odporúčam, aby výbory predmetný návrh skupiny poslancov prerokovali v lehote do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, skončil som a odporúčam k predmetnému návrhu otvoriť všeobecnú rozpravu.
Danko, Andrej, predseda NR SR (2017-04-07):
Na vystúpenie pána poslanca tri faktické. Uzatváram možnosť prihlásenia s faktickými poznámkami. Pán poslanec Marosz.
Glváč, Martin, podpredseda NR SR (2018-05-16):
Pán poslanec Zelník.
Poliačik, Martin, poslanec NR SR (2013-12-18):
Ja aktívne vystupujem v rozprave, pani podpredsedníčka.
Zimenová, Zuzana, poslankyňa NR SR (2018-05-25):
Ďakujem za slovo a... (Prerušenie vystúpenia predsedajúcou.)
P. Hrušovský, predseda NR SR: (2005-03-16):
D. Podracká, poslankyňa: Ďakujem za slovo, pán predseda. Vážený pán predseda Národnej rady, vážený pán podpredseda vlády, vážené kolegyne, kolegovia, dovoľte mi, aby som z poverenia Výboru Národnej rady Slovenskej republiky pre ľudské práva, národnosti a postavenie žien predniesla spoločnú správu o výsledku prerokovania vládneho návrhu zákona, ktorým sa dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád ako aj domáceho odboja v rokoch 1939 - 1945 v znení neskorších predpisov, tlač 991a. Návrh zákona bol uznesením Národnej rady č. 1437 pridelený na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva, národnosti a postavenie žien ako gestorskému výboru. Oba výbory návrh v určenej lehote s tým, že ho odporúčali Národnej rady schváliť bez pripomienok. K návrhu nepredložili pripomienky ani poslanci podľa § 75 ods. 2. Vychádzajúc z týchto stanovísk gestorský výbor odporúča Národnej rade Slovenskej republiky návrh zákona, ktorým sa dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 - 1945 v znení neskorších predpisov schváliť. Vážený pán predsedajúci, otvorte, prosím, rozpravu.
Hort, Milan, podpredseda NR SR (2011-07-11):
S faktickými poznámkami na vystúpenie pána poslanca Buriana sa prihlásili pán poslanec Igor Matovič, ďalej, pani poslankyňa Jana Laššáková, Ľudovít Kaník, Ľudovít Jurčík, celkom teda traja páni poslanci a pani poslankyňa. Uzatváram možnosť prihlásiť sa s faktickou poznámkou. Slovo má pán poslanec Igor Matovič. Nech sa páči.
Číž, Miroslav, podpredseda NR SR (2015-04-15):
Pán poslanec Brocka.
Šuca, Peter, poslanec NR SR (2022-04-29):
Ďakujem pekne, pán predsedajúci. Richard, chcem ti veľmi pekne poďakovať za tvoje vystúpenie v rozprave, bolo fantastické. Len smutné je to, že sme ho pozorne počúvali my, nie títo, čo boli pred chvíľou a vyrevovali po nás. Chcem len pripomenúť, že toto je vážny moment, rozhodujeme o vydaní lídra najsilnejšej politickej strany na vydanie na väzobné stíhanie a paradox je ten, že idú o tom rozhodovať poslanci Národnej rady Slovenskej republiky, ktorí ani netušia a nemajú šajn, že neexistuje žiadna trestnoprávna a priestupková imunita. Je to smutné, ale je to tak. Vyfabrikovaná zločinecká skupina len preto, aby zavreli ústa dvom našim lídrom strany SMER, najsilnejším ľuďom – pánovi predsedovi Robertovi Ficovi a Robertovi Kaliňakovi, ktorý už vo väzbe je. Je to smutné, ale je to faktom. Renomovaní právnici už pochopili, že treba v tejto veci niečo povedať. Hovoria a je ich stále viac a viac. Ty si Richard spomínal pána dekana právnickej fakulty pána Burdu. Ja vo svojej diskusii sa dotknem aj o výroky pána Burdu a spomeniem aj meno pána generála Ivora, ktorý presne popísal genézu, ako sa do Trestného zákona dostal § 296 Trestného zákona ohľadom zosnovania zločineckej skupiny. Prosím ťa, Richard, vystúp ešte raz v ústnej rozprave, a tým intelektuálnym titánom, tým áčkam z jednej politickej strany vysvetli, čo je priestupková, trestnoprávna, ktorá tu nie je, imunita a čo je vydanie poslanca Národnej rady na väzobné stíhanie, aby v tom mali jasno rýchlo. Buď taký láskavý, ešte raz im to osvetli. Ďakujem pekne.
P. Paška, predseda NR SR: (2007-11-28):
(Hlasovanie.) 141 prítomných, 82 za, 58 sa zdržalo, 1 nehlasoval. Tento návrh sme schválili.
P. Paška, predseda NR SR: (2007-05-10):
(Hlasovanie.) 121 prítomných, 119 za, 2 nehlasovali. Konštatujem, že sme pridelili návrh zákona výborom, určili gestorský výbor aj príslušné lehoty na prerokovanie v druhom čítaní. Ako o poslednom budeme hlasovať v prvom čítaní o vládnom návrhu zákona, ktorým sa mení zákon č. 666/2004 Z. z. o ochrane pred povodňami a o zmene zákona č. 17/1992 Zb. o životnom prostredí v znení neskorších predpisov . Je to tlač 280. Pán poslanec Ivan Šaško bude uvádzať hlasovanie. Nech sa páči, pán poslanec.
Pellegrini, Peter, predseda NR SR (2024-01-17):
S reakciou, s reakciou na faktické poznámky, pani poslankyňa Stohlová.
Suja, Miroslav, poslanec NR SR (2020-12-03):
Ďakujem za slovo, pán predsedajúci. Pán Šeliga, vy sa tu nehrajte na svätého, prosím vás. Hovorili ste pekne, ale viete, kedy vám uveríme? Keď kukláči zabúchajú v Poprade a zoberú toho daňového podvodníka, úžerníka a kriminálnika, ktorý sa sám priznal na videách. Potom mi môžte tu moralizovať a niečo hovoriť a hrať sa na svätého. Hovorili ste, že tu niekto z politiky sa stretával s mafiánmi a podobne. Ale účelovo ste zabudli povedať Sulíka, Matoviča, Kisku s Reichelom a podobnými prípadmi, keď sa stretával. To ste, dáko vypadlo vám to. O Kollárovi ani nehovorím, ktorý chodil na dovolenky, po bordeloch a s kurvami kade-tade a s najväčšími mafiánmi v Bratislave. Tak nehrajte sa tu na svätého a nemoralizujte tu, prosím vás. (Zaznenie gongu.) Mne tu ide niekto z vás vykrikovať, že ja som sa stretol s mafiánom Černákom? Ja som v živote s ním nerozprával, v živote som sa s ním nerozprával. To hovorím o vašich kolegoch, ak by ste chceli reagovať. V živote. V živote som s ním nikde nebol ani v aute jednom nesedel. Že som robil v tej firme, kde on ju vlastnil, to je jedna vec. Ale títo vaši, čo ste tu zabudli povedať, aktívne s nimi žili, robili, okrádali Slovensko. A vy idete moralizovať? Tak potom, keď Kisku zavrú a predvedú na výsluch v putách ako normálnych každých slušných ľudí za názor, tak potom vám uveríme, že chcete niečo zmeniť. Hej? Ide o to, že moralizujete, nehovorím teda k zákonu a k vášmu vystúpeniu, že tu nás idete poučovať a účelovo vyberáte pár mien. A najväčších mafiánov alebo ich spoločníkov teraz má vládna koalícia vo svojich radoch, lebo ostatní sú zavretí.
Číž, Miroslav, podpredseda NR SR (2015-09-30):
Ďakujem. Kolegyne, kolegovia, prerušujem rokovanie o tomto bode programu. Nasledovať mal bod návrhu poslancov, pána Hlinu, pokiaľ viem, došlo k dohode a prerokuje sa na konci schváleného poradia. Teraz ešte dávam slovo Pavlovi Hrušovskému, aby uviedol návrh na vydanie zákona o lobingu a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy neskorších predpisov, tlač 1747. Návrh na pridelenie výborov tlač 1760. Máte slovo, pán navrhovateľ. (Rokovanie o návrhu poslanca Národnej rady Slovenskej republiky Pavla Hrušovského na vydanie zákona o lobingu a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1747.)
B. Bugár, podpredseda NR SR: (2004-06-24):
(Hlasovanie.) Prítomných 135 poslancov, za návrh 131, hlasovania sa zdržali 4. Konštatujem, že návrh uznesenia sme schválili. Ďakujem, pani poslankyňa. Budeme hlasovať o správe o činnosti Úradu pre reguláciu sieťových odvetví za rok 2003 (tlač 703). Pán poslanec Janiš, nech sa páči, môžeme pristúpiť k hlasovaniu.
Chmel, Rudolf, poslanec NR SR (2014-12-09):
Ďakujem, pán predseda. Zvolávam výbor pre ľudské práva a národnostné menšiny do miestnosti č. 183 o 13.00 h. Vďaka.
Pado, Martin, poslanec NR SR (2011-03-24):
Ďakujem. Ja chcem povedať len pár slov na záver. V predchádzajúcom rokovaní vzhľadom na to, že došlo k dohode, som sa už k ďalším veciam nevyjadroval. Nebudem to robiť ani teraz veľmi. Chcem poprosiť, aby sme, pán predsedajúci, o tomto návrhu zákona hlasovali zajtra o 11.00 hodine, nie dnes, ale zajtra, aby sme si dali dokopy pozmeňujúce návrhy, ktoré sú z minulého obdobia, s týmto novým. A som veľmi rád, že sme dospeli ku kompromisu. A chcem povedať pár slov na adresu tých, ktorí boli priamo alebo nepriamo označení za potenciálnych páchateľov. Myslím si, že všetci slušní občania by sa nemali z akýchkoľvek dôvodov stávať terčmi čo i len slovných útokov. Verím, že čas, ktorý sme strávili rokovaním o podmienkach držania a nadobúdania zbraní a streliva, nebol čas premárnený a že to bude čas, ktorý prinesie prospech pre celú spoločnosť. Ďakujem pekne, aj za spoluprácu pánovi ministrovi, aj za ústretovosť. Ďakujem.
Paška, Pavol, predseda NR SR (2014-06-25):
Hlasujeme o bode 35 z informácie. (Hlasovanie.) 132 prítomných, 75 proti, 57 sa zdržalo. Bod 35 sme neschválili.
Paška, Pavol, predseda NR SR (2014-11-09):
Tri faktické poznámky. Končím možnosť sa prihlásiť. Štyri faktické poznámky. Končím možnosť sa prihlásiť. Pán navrhovateľ, procedurálny návrh? (Reakcia navrhovateľa.) Takže dobre, tak faktickú, ale ste... Takže čo, procedurálny alebo faktické? Poďme na procedurálny.
Kosová, Ingrid, poslankyňa NR SR (2024-05-02):
Najviac ma mrzí, že my tu, bohužiaľ, neriešime zákony, ktoré by pomáhali ľuďom tejto krajiny, ale zákony, ktoré ničia túto krajinu a ubližujú ľuďom v nej. Posledné mesiace sme naozaj svedkami len samých útokov, či už je to na demokraciu, znásilnenie žien, verejnoprávnosť televízie, umeleckú obec, mimovládne organizácie. A teraz z opozície príde návrh zákona, ktorý je útokom na ľudské práva a na transrodových ľudí. A to sme len pár mesiacov od volieb, takže ja mám naozaj vážne obavy, čo nás tu ešte ďalšie tri roky čaká. Tento návrh je, bohužiaľ, aj ďalším dôkazom toho, ako si na Slovensku robíme naozaj trhací kalendár z medzinárodných záväzkov. Prijatie tohto zákona, a na to by sme teda nemali zabudnúť, znamená teda pre Slovenskú republiku aj to, že by sme sa dostali do konfliktu so záväzkami Európskej únie. A dokonca sa k takýmto obdobným zákonom aj vyjadrujú medzinárodné kapacity, ako je napríklad komisárka pre ľudské práva Dunja Mijatović, ktorá pripomenula viacero rozsudkov Európskeho súdu ľudských práv v oblasti ochrany práv transrodových osôb a rešpektovania ich súkromia a rodiny. Napríklad čl. 8 Európskeho dohovoru o ľudských právach zahŕňa záväzok, aby štáty Európskej únie zabezpečili rýchle, transparentné a dostupné postupy ustanovené zákonom a umožňujúce zákonné uznanie pohlavia. Môžete si to pozrieť napríklad v rozsudku L verzus Litva z roku 2007 alebo X verzus bývalá Juhoslovanská republika Macedónsko z roku 2019, alebo IT proti Bulharsku z roku 2020. Takže tento zákon podľa mňa vychádza nielen z neznalosti života transrodových ľudí, ako poveda... (Prerušenie vystúpenia časomerom.)
Šofranko, Mária, poslankyňa NR SR (2022-02-02):
Ďakujem pekne, pán predseda.
Zajačik, Vladimír, poslanec NR SR (2020-07-15):
Vážený pán podpredseda, nemám procedurálny návrh, iba chcem opravu (ruch v sále a zaznievanie gongu) pri hlasovaní. Včera som omylom pri hlasovaní č. 54 stlačil tlačítko za, prosím o prepis zápisu na proti. Ďakujem.
I. Mikloš, poslanec: (2007-05-16):
Nakoniec najlepším dôkazom toho je, keď si porovnáte, ako vyzerá vládna novela, ktorá prišla do parlamentu, s tým pôvodným návrhom, ktorý tam bol, kde bolo také veľké množstvo absolútne neakceptovateľných vecí, ktoré, že to bolo naozaj zarážajúce. A ja vám môžem povedať, že s niektorými z vašich kolegov aj z vašej strany, keď som sa rozprával súkromne o tom, čo si o Zákonníku práce myslia, tak mi povedali, že je to nezmysel. Ale zároveň povedali, že budú musieť za to hlasovať. Nestretol som sa ani s jedným poslancov z opozície, ktorý by si myslel, že postoje, kritické postoje voči tomuto Zákonníku práce sú nezmyslom, ale že to musia hovoriť. A ešte jedna vec. Totižto ten dôvod, jeden z dôvodov, prečo to bolo naozaj také zlé a ešte stále to je zlé, keď už menej, je ten, že ten pôvodný návrh zrejme nevznikol na ministerstve práce. Myslím, že pani ministerka to nepriamo priznala, keď v diskusii televíznej 11. marca v TA3 povedala, že ona sama nesúhlasí s niektorými ustanoveniami ministerského alebo akože ministerského návrhu Zákonníka práce. Aj toto je jeden z dôvodov, prečo Zákonník práce, tak ako bol predložený, je zlý.
Kuffa, Štefan, poslanec NR SR (2013-06-21):
Ďakujem za slovo. Myslím si, že už aj tie pozmeňováky, ktoré sprevádzajú návrh tohto zákona, tak ho ani nevylepšujú, ale ho ešte aj zhoršujú v mnohých prípadoch. A myslím si, že žiadne pozmeňováky ani tomuto zákonu nepomôžu. Jednoducho treba tento návrh zákona stiahnuť. Ja už neviem, čo všetko za tým ešte môže to ďalšie byť, ale tak ako kolegovia tu spomínali, naozaj aj vo mne to evokuje takú otázku alebo také podozrenie, je to poslanecký návrh zákona? Kladiem si prirodzene tú otázku, hľadám odpoveď, hej. Hľadám odpoveď na to, či kolegovia poslanci neboli zneužití na to a možno aj pod nejakým tlakom a naozaj sa to rysuje ako vládny návrh zákona. Veď toľko tuná ohýbame túto vládu aj v tom zákone, jej právomoc a kompetencia sa posilňuje v rozhodovaní pri tých významných investíciách. V podstate je to čisto-čiste vládny návrh zákona. Ak chcete prísť s nejakým takýmto zákonom tuná do tejto snemovne, tak nech príde vláda tuná, nech to predloží naozaj vláda. Mestá a obce nebudú môcť konať ani v územnom, ani v stavebnom konaní. Tu už sa na slovíčkach nemusíme doťahovať. Jednoducho vláda bude tá, ktorá rozhodne o tých významných investíciách. A tou významnou investíciou, no to už niekoľkokrát povedali, áno, to môže byť aj to megakasíno. A ja sa toho obávam, že naozaj to aj bude. A to je aj tá olympiáda v Tatrách. Nikoho sa pýtať nebudeme, vláda jednoducho rozhodne, že je to tak. Tento týždeň naozaj je skutočne ťažký. Pondelok začínal veľmi ťažkým rokovaním, v utorok to ďalej pokračovalo a končí to aj tým piatkom. Poviem, že ja som zničený z toho, lebo tak ako sme šliapali aj po tých, po demokracii a možno aj po ľudských právach. Mrzí ma to, že to také... (Prerušenie vystúpenia časomerom.)
Pročko, Jozef, poslanec NR SR (2023-02-01):
Naozaj, nie, nie, vážne chcem byť... nie, ja, ja, prosím ťa, naozaj ma vyrušuješ, prosím ťa, prosím ťa. (Reakcia z pléna.) Ďakujem. Ale nie, ma to vyrušuje, lebo naozaj som chcel povedať veľmi úprimne, že to, čo predviedol Mazurek, je niečo neskutočné. To, čo predviedol Mazurek, nepredviedol v tejto sále ešte nikto. Zneužil odpadnutie nášho kolegu na to, aby takýmto nechutným, odporným a neľudským spôsobom Jara Naďa, z Jara Naďa urobil ľudského odporného človeka. Jaro Naď, ja som počul, čo povedal ten Jaro Naď. Mazurek, vy ste naozaj človek, ktorý v každom jednom vystúpení zneužívate ľudskosť. Je mi vás veľmi ľúto, veľmi ľúto a ste prerazili dno všetkej ľudskosti!
P. Paška, predseda NR SR: (2009-06-18):
vládnom návrhu zákona, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva . Je to zákon prerokúvaný v skrátenom legislatívnom konaní a má tlač 1108. Poprosím pána ministra dopravy Ľubomíra Vážneho, aby odôvodnil zákon.
Dostál, Ondrej, poslanec NR SR (2023-10-25):
Ďakujem kolegom za reakcie. Pán poslanec Pročko, pri podpredsedoch Národnej rady sa pomerný systém neuplatňuje. Tam dlhodobo sa uplatňuje, že opozícia získava jedného podpredsedu, ostatných si obsadí vládna koalícia. Inak to, pokiaľ si pamätám, bolo akurát v období 2012 – 2016, kde bola jednofarebná vláda SMER-u a ponúkla opozícii dve podpredsednícke miesta, ale tam sa pomerný systém neuplatňuje, pri predsedoch výborov áno. Pán poslanec Krajčí, vo volebnom poriadku sa hovorí o navrhovaní kandidátov tak, aby boli, mohli byť zvolení podľa princípu pomerného zastúpenia iba pri tých výboroch, kde zloženie určuje zákon, teda to sú tie osobitné kontrolné výbory, nezlučiteľnosť funkcií a tak ďalej, a hovorí sa o členoch výborov a to aj bude, bude rešpektované. Čiže tu nie je problém. Pán poslanec Kéry, ja som nehovoril, že sa odkláňame od parlamentnej demokracie, hovoril som o tom, že sa odkláňame od demokratickej tradície alebo demo... tradície demokratického parlamentarizmu, ktorá tu s malými odchýlkami fungovala dve desaťročia. Nebolo v minulom volebnom období spochybnené, že opozícia má nárok obsadiť sedem miest, neboli zvolení konkrétni kandidáti, tak ako sa to stalo aj v tom predchádzajúcom volebnom období, kde keď sa uvoľnilo miesto podpredsedu Národnej rady, ktoré patrilo opozícii a SaS ako vtedy najsilnejšej opozičnej strane, navrhli sme pána poslanca Galka, a vy ste ho nezvolili. Nezvolili ste ho, nespochybnili ste, že to patrí opozícii, ale nezvolili ste konkrétneho kandidáta. Posledná vec, ktorú teda hovoril pán poslanec Matovič, že či tu niekto pohŕda, alebo nepohŕda opozíciou, tak zasa musím povedať, že je to aj naša chyba, že sme sa neozvali, že sme nenamietali, že sme o to nebojovali. Obávam sa, že teraz je už na nejakú zmenu, zmenu neskoro, ale považoval som za potrebné na to u... (Prerušenie vystúpenia časomerom.)
Kollár, Jozef, poslanec NR SR (2010-10-20):
Poprosím členov výboru pre financie a rozpočet, aby sa zišli na zasadnutie výboru, ktoré sa koná hneď teraz v miestnosti č. 31. Ďakujem.
Grendel, Gábor, podpredseda NR SR (2022-11-10):
Otázka č. 10 je od... (Reakcia z pléna.) Doplňujúca otázka? Aha, pardon. Takže ešte pán poslanec Pročko má doplňujúcu otázku.
Kuciaňová, Magdaléna, poslankyňa NR SR (2016-10-21):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre verejnú správu a regionálny rozvoj, Výboru Národnej rady pre sociálne veci a Výboru Národnej rady pre ľudské práva a národnostné menšiny. Ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Antal, Peter, poslanec NR SR (2018-12-03):
Ďakujem pekne za slovo. Na základe požiadania kolegov chcem požiadať o presunutie na koniec schôdze tohto bodu, a to z dôvodu, že chcú predložiť pozmeňujúci návrh k tomuto bodu.
B. Bugár, podpredseda NR SR: (2003-10-22):
Otváram rozpravu. Do rozpravy sa prihlásil písomne jediný pán poslanec, pán poslanec Jasovský za klub HZDS. Nech sa páči, máte slovo.
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 135, za 24, proti 36, zdržalo sa 62, nehlasovali 13. Konštatujem, že návrh nebol schválený. Teraz budeme pokračovať v hlasovaní v prvom čítaní o návrhu poslanca Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 1142). Pán poslanec Mizík, máte slovo. (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1142.)
Zmajkovičová, Renáta, podpredsedníčka NR SR (2014-05-16):
Pani poslankyňa Košútová.
Suja, Miroslav, poslanec NR SR (2022-12-13):
Ďakujem za slovo, pán predseda. Ja sa spýtam, že čo je na tom smiešne, že z mojich úst zaznelo slovo korupcia? Že máte nejaké poznatky, že by som bol obvinený niekedy z korupcie? Ja som hovoril korupcia a vy ste povedal, že z mojich úst je to smiešne.
Danko, Andrej, predseda NR SR (2016-09-08):
Páni poslankyňa Cigániková, netelefonujte, prosím, v sále. Pán poslanec Martin Poliačik.
T. Cabaj, podpredseda NR SR: (2009-09-08):
Otváram všeobecnú rozpravu. Konštatujem, že do rozpravy sa nikto neprihlásil. Pýtam sa, kto sa hlási do rozpravy ústne? Má záujem vystúpiť ešte pán predkladateľ v rozprave. Končím možnosť prihlásiť sa do rozpravy. Takže jediný do rozpravy je prihlásený pán poslanec Rydlo. Prerušujem rokovanie o tomto bode programu. Končím dnešné rokovanie s tým, že zajtra ráno o 9.00 hodine pokračujeme prerokovaním prvých čítaní návrhov, ktoré predkladá pani podpredsedníčka vlády a ministerka spravodlivosti. Potom ďalšie zákony predkladá pán minister Vážny a následne potom tak, ako je to v bodoch programu, teda prídu na rad ďalšie poslanecké návrhy, ktoré sú v bodoch programu. To znamená, ak prerokujeme vládne návrhy zákonov v prvom čítaní, budeme pokračovať prerušeným rokovaním o tomto poslaneckom návrhu. Ďakujem veľmi pekne. Prajem príjemný dobrý večer. (Prerušenie rokovania o 19.06 hodine.)
Hrušovský, Pavol, predseda NR SR (2011-10-18):
Hlasujeme. Pán poslanec Kažimír navrhol vrátiť zákon na dopracovanie. (Hlasovanie.) 148 prítomných, 69 za, 69 proti, 10 sa zdržalo. Návrh sme neschválili. Prosím ďalší návrh.
Pellegrini, Peter, predseda NR SR (2015-02-10):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 131 poslancov, za hlasovalo 47, proti bolo 6, zdržalo sa 78 poslancov. Konštatujem, že tento návrh sme neschválili. Teraz vás poprosím, pán poslanec, aby ste uviedli hlasovanie o bode 50 schváleného programu, ktorým je prvé čítanie o návrhu poslanca Chrena na vydanie zákona, ktorým sa mení a dopĺňa zákon č. 56/2012 Z. z. o cestnej doprave, tlač 1364. (Hlasovanie o návrhu poslanca Národnej rady Slovenskej republiky Martina Chrena na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 1364.)
Vášáryová, Magdaléna, poslankyňa NR SR (2015-07-01):
Stihla som to, pán predsedajúci.
Hrušovský, Pavol, podpredseda NR SR (2011-05-24):
Nech sa páči, pán poslanec Abrhan.
Pčolinský, Peter, podpredseda NR SR (2022-12-06):
S ďalšou faktickou pán poslanec Eštok.
Blcháč, Ján, poslanec NR SR (2021-05-05):
Ďakujem pekne, pán kolega Matin Borguľa, že si zdôraznil ten význam tohto návrhu. A, samozrejme, že je to niečo, čo je potrebné a možnože je to aj symbolické v tomto čase, pretože koncom tomto týždňa budeme si opäť pripomínať výročie, budeme opäť chodiť k pamätníkom a pomníkom na časy oslobodzovania. A tak myslím si, že aj to vystihuje to, že je to aj časovo aktuálny návrh zákona. A myslím si, že tie vdovy, ktoré, alebo tí pozostalí, ktorí ešte dodnes môžu sa hrdiť výkonmi a účinkovaním svojich príbuzných práve v časoch oslobodzovania, my v Liptovskom Mikuláši to poznáme veľmi dobre, pretože v roku 1945 práve najväčšie, najväčšie boje na území Slovenska boli v Liptovskom Mikuláši, o čom svedčí aj veľký pamätník, ktorý bude mať tohto roku 60 rokov jeho otvorenia. A usilujeme sa tiež o to, aby sa toto miesto, kde pravidelne každých päť rokov sa konajú aj celoštátne oslavy víťazstva nad fašizmom a dňa oslobodenia, aby sa tento areál tohto pamätníka na Háji-Nicovô stal zároveň aj národným vojnovým cintorínom. Takže určite takáto iniciatíva je dobrá a ďakujeme, že ste ju predložili.
Pellegrini, Peter, predseda NR SR (2015-03-17):
Prezentujme sa a hlasujme o návrhu uznesenia. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. (Hlasovanie.) Prítomných 130 poslancov, za hlasovalo 129, nehlasoval 1. Konštatujem, že Národná rada vyslovila súhlas s uvedenou zmluvou. Poprosím teraz pána poslanca Demiana, aby uviedol hlasovanie o bode 21 programu, je to prvé čítanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch, tlač 1416. [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 1416.]
Laurenčík, Milan, podpredseda NR SR (2021-06-29):
Pán poslanec, chcete reagovať na faktické poznámky? Pán poslanec? (Reakcia navrhovateľa.) Môžte aj v záverečnom slove, samozrejme. Teda vyhlasujem všeobecnú rozpravu za skončenú. A pán navrhovateľ chce zaujať stanovisko v záverečnom slove. Nech sa páči.
A. Slafkovský, poslanec: (2002-04-03):
J. Migaš, predseda NR SR: Hlasujeme o bode č. 11 s odporúčaním gestorského výboru schváliť. Hlasujeme. (Hlasovanie.) Prítomných je 110 poslancov, za 10, proti 62, zdržalo sa 36, nehlasovali 2. Ani bod č. 11 sme neschválili. Ďalší bod.
Bugár, Béla, podpredseda NR SR (2017-04-04):
Na vystúpenie pána poslanca s faktickou poznámkou jediná pani poslankyňa Kiššová. Nech sa páči, máte slovo.
Hrnčiar, Andrej, podpredseda NR SR (2017-12-13):
Prosím, prezentujme sa a hlasujme. (Hlasovanie.) Prítomných 105, za 46, proti 7, zdržalo sa 52. Konštatujem, že Národná rada sa uzniesla, že nebude pokračovať v rokovaní o návrhu zákona. Prosím spravodajcu z výboru pre verejnú správu a regionálny rozvoj poslanca Vladimíra Slobodu, aby uviedol hlasovanie o bode 62 schváleného programu, ktorým je prvé čítanie o návrhu poslancov Klusa, Laurenčíka a Drobu na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva (tlač 788). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Martina Klusa, Milana Laurenčíka a Juraja Drobu na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 788.)
Kollár, Boris, predseda NR SR (2020-04-30):
Pristúpime k tretiemu čítaniu . Otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Grendel, Gábor, poslanec NR SR (2024-01-19):
Ďakujem za slovo. Pán poslanec Šmilňák, vo svojom vystúpení ste sa snažili bod po bode racionálne vyvrátiť argumenty, ktorými vláda odôvodňuje jednak skrátené legislatívne konanie a jedna zákon ako taký. Má to zmysel – nemá to zmysel, zo strany vlády je to mocenské rozhodnutie, ako povedal premiér Fico. Z tohto pohľadu sa to môže niekomu javiť, že to zmysel nemá, aj keby sme tu vytiahli neviem koľko argumentov, aj tak by to na podstate nič nezmenilo, lebo ide o mocenské rozhodnutie. Ja som napriek tomu presvedčený o tom, že tá rozprava má zmysel a zmysel to má podľa mňa z dvoch dôvodov. Ten prvý dôvod je, že sa nám darí odsúvať hlasovanie, darí sa nám odsúvať účinnosť tohto hanebného zákona, chceli to mať schválené už do Vianoc tak, aby aj v prípade, že by im ten zákon prezidentka vrátila, aby mohli zrušiť špeciálnu prokuratúru a udeliť svojim ľuďom beztrestnosť už k 15. januáru. Dnes máme 19. januára a je pred nami ešte dlhá-dlhá rozprava k skrátenému legislatívnemu konaniu, a k samotnému hanebnému zákonu. A ten druhý dôvod, prečo má zmysel podrobne argumentovať v rozprave tak, ako ste to urobili aj vy, pán poslanec, vidím v tom, že to postupne otvára oči bežným ľuďom. Preto zrazu hovorí Peter Pellegrini o akomsi vylepšení zákona, lebo sa bojí, že mu táto diskusia uškodí. Aj on bude musieť za ten zákon hlasovať, aj jeho kamarátom má ten zákon pomôcť. A som si istý, že aj keď príde s nejakým akože vylepšením, nič to nezmení na podstate a konečná verzia toho zákona splní účel a aj jeho kamarátom pomôže. A treba o tom hovoriť čo najviac. (Potlesk.)
Krajniak, Milan, poslanec NR SR (2017-12-08):
Pán kolega Beblavý, ja s vami často nesúhlasím, ale dnes musím povedať, že s vami na 100 % súhlasím. Povedal by som, že s každým slovom, ktoré ste povedali. Táto vláda postupuje presne tak, že vytiahne peniaze od ľudí, ale naspäť sa už nedostanú. Myslím, že ten príklad toho, ako vláda daňovo vykradne ľuďom pivnicu, ale na druhý deň ráno zazvoní pán premiér a vráti ukradnuté zemiaky, ale bicykel si nechá, vystihuje iným spôsobom aj to, čo ste povedali. Ja som rád, že ste to povedali, pretože to považujem za veľmi racionálny uhol pohľadu na to, čo sa v slovenskej ekonomike deje.
Laššáková, Jana, podpredsedníčka NR SR (2015-06-18):
Pani podpredsedníčka, chcete dať doplňujúcu otázku? Áno, máte na to dve minúty. Nech sa páči, máte slovo.
P. Hrušovský, predseda NR SR: (2004-10-28):
(Hlasovanie.) 134 prítomných, 122 za, 9 proti, 1 sa zdržal, 2 nehlasovali. Návrh uznesenia sme schválili. Poprosím vás, pán predseda, aby ste uviedli návrh uznesenia k návrhu na vyslovenie súhlasu Národnej rady Slovenskej republiky s Dohodou o statuse Organizácie Severoatlantickej zmluvy, predstaviteľov štátov a medzinárodného personálu (Ottawa 20. 9. 1951) , ktorý prerokúvame ako tlač 829. Nech sa páči.
Danko, Andrej, predseda NR SR (2016-05-18):
Ďakujem, pán poslanec. Dovoľte mi vzhľadom na čas, pán poslanec Dušan Bublavý, prerušujem schôdzu Národnej rady do štrnástej hodiny a potom budeme pokračovať v rozprave. Ešte, ak sa dá, rád by som pozdravil pravdepodobne z Považskej Bystrice deti zo školy na balkóne, tak aspoň takouto formou. Ďakujem. (Potlesk.) (Prerušenie rokovania o 12.03 hodine.) (Pokračovanie rokovania o 14.00 hodine.)
P. Prokopovič, poslanec: (2008-11-27):
A ku kolegovi Pelegrinimu. Vieš, pán kolega, ja nemám nič proti tomu, neprotestujem, keď hovoríš, že vláda plní svoje programové vyhlásenie, ale vieš, keď si vláda dá do programového vyhlásenia, že prakticky otvorí len tie úseky diaľnice, ktoré sú už rozostavané a toto aj plní, no tak ja si myslím, že to je veľmi, veľmi biedne a asi to nie je v prospech občanov Slovenskej republiky. Ďakujem.
Blanár, Juraj, podpredseda NR SR (2020-12-08):
Posledný s faktickou poznámkou – pán poslanec Mizík, nech sa páči.
Laššáková, Jana, podpredsedníčka NR SR (2012-06-21):
Na vystúpenie pána poslanca s faktickými poznámkami štyria páni poslanci. Končím možnosť prihlásiť sa s faktickými poznámkami a dávam slovo pánovi Osuskému. Nech sa páči, pán poslanec.
Hrušovský, Pavol, podpredseda NR SR (2010-12-08):
Hlasujeme o bode 3 zo spoločnej správy. Gestorský výbor neodporúča schváliť. (Hlasovanie.) 133 prítomných, 2 za návrh, 75 proti, 56 sa zdržalo. Neschválili sme bod 3 zo spoločnej správy.
Szőllős, Ján, poslanec NR SR (2022-03-16):
Ďakujem. Ja vo viacerých veciach môžem súhlasiť s tým, čo ste, pán poslanec, povedali, ale myslím si, že situácia dospela do takého bodu, že je potrebné urobiť aj takéto praktické kroky a zmeniť rokovací poriadok. Ja súhlasím s tým, že slovo má veľkú moc a my sme zodpovední za každé slovo, ktoré povieme a budeme sa za to zodpovedať, to vy viete veľmi dobre. Je to aj v Biblii napísané, a teda s týmto súhlasím a každý má začať od seba a súhlasím aj s tým, že, žiaľ, situácia je taká, že sa používa osobný útok vedome ako pracovná metóda a práve viacerí poslanci z tej kandidátky, kde ste vy boli zvolení, to používajú ako pracovnú metódu, ale tým, že ponížite svojho oponenta, vaše vecné argumenty sa nestanú silnejšími, ale slabšími, lebo ho nahneváte a šanca, že bude počúvať, rapídne klesá. A preto si myslím, že to úplne pragmatické riešenie je, keby sme sa zdržali osobných útokov a držali sa vecnej stránky toho, o čom sa rokuje a nepoužívali osobné útoky ako pracovnú metódu. Ďakujem.
Svrček, Miloš, poslanec NR SR (2020-11-26):
Ďakujem pekne.
Vitteková, Anna, poslankyňa NR SR (2014-10-16):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pani predsedajúca, najprv budeme hlasovať o pozmeňujúcom návrhu, ktorý predniesol pán poslanec Mičovský.
G. Gál, poslanec: (2009-02-05):
Konštatujem, že návrh zákona obsahuje z formálnoprávnej stránky náležitosti uvedené v § 67 a § 68 rokovacieho poriadku. Z obsahu ustanovení možno vyvodiť, že návrh zákona nie je rozpore s ústavným zákonom o ochrane verejného záujmu pri výkone funkcií verejných funkcionárov. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. III Legislatívnych  pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Zo znenia návrhu zákona je zrejmý účel navrhovanej úpravy. V súlade s doložkou finančných, ekonomických, environmentálnych vplyvov, vplyvov na zamestnanosť a podnikateľské prostredie, ako i vyjadrení Ministerstva financií Slovenskej republiky možno konštatovať, že návrh predmetného zákona nemá dopad na verejné financie. Neovplyvní hospodárenie podnikateľskej sféry a iných právnických osôb, životné prostredie ani zamestnanosť v Slovenskej republike. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku odporúčam, aby sa Národná rada uzniesla, že podľa § 73 ods. 3 písm. c) rokovacieho poriadku odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre verejnú správu a regionálny rozvoj a výbor pre nezlučiteľnosť funkcií. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní do 8. apríla a v gestorskom výbore do 14. apríla. Pán predsedajúci, prosím, otvorte rozpravu.
Pellegrini, Peter, predseda NR SR (2015-12-01):
Hovoríme, pán poslanec, o návrhu vlády na skrátené legislatívne konanie, čiže vyjadrujeme sa k tomu, či má byť skrátené alebo nemá byť skrátené to konanie. Na obsah toho budeme mať možnosť hovoriť v prvom čítaní, ak ho o chvíľku odsúhlasíme. Nech sa páči.
B. Bugár, podpredseda NR SR: (2002-03-21):
(Hlasovanie.) Prítomných je 67 poslancov, to znamená, že musím vyzvať poslancov a poslankyne, aby sa vrátili do rokovacieho priestoru a do toho času vyhlasujem 15-minútovú prestávku. (Prerušenie rokovania o 2.51 hodine.) (Pokračovanie rokovania o 03.02 hodine.)
Gyimesi, György, poslanec NR SR (2021-12-07):
Hlasovanie o tomto bode programu bude pri najbližšom hlasovaní.
M. Hort, podpredseda NR SR: (2007-06-19):
Otváram týmto všeobecnú rozpravu k tomuto návrhu zákona. Konštatujem, že do rozpravy som nedostal žiadnu písomnú prihlášku. A preto sa pýtam, či sa chce niekto z poslancov, resp. poslankýň prihlásiť ústne. Konštatujem, že to tak nie je. Aha, pardon, tak pani spravodajkyňa, nech sa páči.
B. Bugár, podpredseda NR SR: (2003-02-26):
Pán navrhovateľ, chcete sa vyjadriť? Áno. Nech sa páči.
B. Bugár, podpredseda NR SR: (2003-07-01):
M. Beňová, poslankyňa: Ďakujem veľmi pekne, pán predsedajúci. Ja by som chcela oceniť veľmi vystúpenie môjho kolegu pána poslanca Baška. Chcela by som v tejto súvislosti povedať len jednu vec pánovi Baškovi, odporúčania Európskej komisie, či už sú vo forme dobre mienených rád alebo varovných listov v tejto krajine s nikým nič nerobia, viem to podľa vlastných skúseností.